"Setswana Puotlaleletso ya Ntlha (FAL)/P2 22 DBE/Ngwanaitseele 2020 SC/NSC 7.2 BOJAKI – SF Motlhake 1 Re teye maina, re se gakanege; 2 Leo le bonoga leina la ga Noge. 3 Leina lebe, borara, tlhe, seromo; 4 Re tise leina le ya boreelelo. 5 Koo-koo, bagaetsho dumelang, Bakwena 6 'Kwena, mme ntlha lo beile mopakwana? 7 Ya baagi yotlhe mefiko e tswetse, 8 Ka phaladi e ba phatlaladitse. 9 Semethemetheng mojaki a iphua, 10 Le ketekete tsa batho a di rua. 11 Batho ba mmona, o ka re ke bana; 12 Ba mo farafara e se mmaabona. 13 La latsa ditlhokwa fatshe lefatshe, 14 Le mojaki a bona a falotse; 15 Lejwe a le konopetse morago; 16 Kwa ga mothakga go ntswe ka marago. 7.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mmoki o kaya eng ka mafoko a a reng, 'se gakanege'? A Re se tlhoke go itse se re se buang. B Re se tsewe ke phefo nngwe le nngwe. C Re se tsamae le ditsala ka go farologana. D Re se bue fela re sa akanya. (1) 7.2.2 Go ya ka wena ke goreng fa mmoki a ne a ipona a falotse? (2) 7.2.3 Mmoki o kopa eng go ya ka temana ya 1? (2) 7.2.4 Nopola mola o o bontshang fa mmoki a ne a ratiwa ke batho go tswa mo temaneng ya 3. (2) 7.2.5 Ke eng se se neng se makatsa mmoki go ya ka temana ya 2? (2) 7.2.6 Ke ponagalo efe ya poko e e tlhagelelang mo moleng wa 6? (2) 7.2.7 Leina Bakwena mo meleng 5 le 6 le bontsha ponagalo efe ya poko? (2) 7.2.8 Mmoki o kaya eng ka mola 15? (2) 7.2.9 Tlhalosa maikutlo a mmoki go ya ka diteng tsa leboko le. Tshegetsa ka lebaka. (2) PALOGOTLHE YA KAROLO YA D: 35 PALOGOTLHE YA TLHATLHOBO: 70 Kwalololo e ileditswe"